ගමම කළඹමින් කළුතර තෙඹුවන සිදුවූ පිපිරීමේ ඇත්ත කතාව මෙන්න "කළුතර තෙඹුවන පොලිස් බලප්‍රදේශයේ ඊයේ පස්වරුවේ පිපිරීමක් සිදුව තිබෙනවා.එම නිවාස පිහිටි ඉඩමේ තිබූ කසල ගොඩක් ගිනිතැබීමට යාමේදී මෙම පිපිරීම සිදුව ඇති බවටයි තොරතුරු වාර්තා වන්නේ.පිපිරීමෙන් අනතුරුව එම ස්ථානය පොලිස් විශේෂ කාර්ය බලකාය සහ පොලිසිය එක්ව විශේෂ සෝදිසි කිරීමකට ලක්කළා.එහිදී අනාවරණ වී ඇත්තේ නිවෙස් හිමියා මීට පෙර ගල්වලක් පවත්වාගෙන ගොස් ඇති බවයි.එහිදී ඔහු මිලටගෙන ඉතිරිව තිබූ ජෙලට්නයිට් කූරු 3ක් ගිනිතබා විනාශ කිරීමට යාමේදී මෙම පිපිරීම සිදුකර ඇති බවයි.නිවෙස් හිමියා වැඩිදුරටත් අනාවරණ කර ඇත්තේ මේ දිනවල රටපුරා සිදුකෙරෙන සෝදිසි කිරීම් සම්බන්ධයෙන් ඇතිවූ බියට තමන් මෙලෙස ජෙලට්නයිට් කූරු විනාශ කිරීමට සිතූ බවයි.බොහෝ කලක් පරණ වී තිබූ හෙයින් මෙලෙස පිපිරීමක් සිදුනොවනු ඇතැයි සිතා තමන් එයට ගිනි තැබූ බවයි ඔහු වැඩිදුරටත් ප්‍රකාශ කර ඇත්තේ.කෙසේ වෙතත් සිද්ධිය සම්බන්ධයෙන් වැඩිදුර පරීක්ෂණ සිදුකරන වරකාගොඩ පොලිසිය විසින් නිවෙස් හිමියා අත්අඩංගුවට ගෙන තිබෙනවා.සැකකරු අද මහේස්ත්‍රාත්වරයා හමුවට ඉදිරිපත් කිරීමට නියමිතයි.